CELEX: 32016D2322
Language: sk
Date: 2016-12-19 00:00:00
Title: Vykonávacie rozhodnutie Komisie (EÚ) 2016/2322 z 19. decembra 2016 o formáte vyhlásenia o dokončení recyklácie lode požadovaného podľa nariadenia Európskeho parlamentu a Rady (EÚ) č. 1257/2013 o recyklácii lodí (Text s významom pre EHP )

20.12.2016   
               
               
                  SK
               
               
                  Úradný vestník Európskej únie
               
               
                  L 345/117
               
            VYKONÁVACIE ROZHODNUTIE KOMISIE (EÚ) 2016/2322
      z 19. decembra 2016
      o formáte vyhlásenia o dokončení recyklácie lode požadovaného podľa nariadenia Európskeho parlamentu a Rady (EÚ) č. 1257/2013 o recyklácii lodí
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1257/2013 z 20. novembra 2013 o recyklácii lodí a o zmene nariadenia (ES) č. 1013/2006 a smernice 2009/16/ES (1), najmä na jeho článok 13 ods. 3 písm. b),
      keďže:
      
                  (1)
               
               
                  Nariadením (EÚ) č. 1257/2013 sa stanovujú požiadavky pre podniky na recykláciu lodí, zariadenia na recykláciu lodí a prevádzkovateľov zariadení na recykláciu lodí, pokiaľ ide o recykláciu lodí plaviacich sa pod vlajkou členského štátu Únie.
               
            
                  (2)
               
               
                  Podľa článku 13 ods. 2 písm. c) nariadenia (EÚ) č. 1257/2013 prevádzkovateľ zariadenia na recykláciu lodí je povinný poslať do 14 dní od dátumu úplnej alebo čiastočnej recyklácie podľa plánu recyklácie lode, vyhlásenie o dokončení správnemu orgánu, ktorý vydal osvedčenie o pripravenosti lode na recykláciu. Formát tohto vyhlásenia o dokončení musí byť v súlade s dodatkom 7 k Medzinárodnému dohovoru o bezpečnej a environmentálne vhodnej recyklácii lodí, prijatému 15. mája 2009 v Hongkongu (ďalej len „Hongkonský dohovor“).
               
            
                  (3)
               
               
                  Podľa článku 3 ods. 6 nariadenia (EÚ) č. 1257/2013 je „recyklácia lode“ úplná alebo čiastočná demontáž lode. Vyhlásenie o dokončení recyklácie je preto potrebné v prípade čiastočnej demontáže. Formát vyhlásenia o dokončení sa vzťahuje na zariadenie recyklujúce celú loď. V prípade demontáže jednej lode vo viacerých zariadeniach sa od každého zariadenia, ktoré demontáž vykonáva, vyžaduje samostatné vyhlásenie o dokončení.
               
            
                  (4)
               
               
                  Opatrenia stanovené v tomto rozhodnutí sú v súlade so stanoviskom výboru pre reguláciu recyklácií lodí zriadeného na základe článku 25 nariadenia (EÚ) č. 1257/2013,
               
            PRIJALA TOTO ROZHODNUTIE:
      Článok 1
      Vyhlásenia o dokončení recyklácie lode požadované podľa článku 13 ods. 2 písm. c) nariadenia (EÚ) č. 1257/2013 musia byť v súlade s formátom stanoveným v prílohe k tomuto rozhodnutiu.
      Článok 2
      Toto rozhodnutie nadobúda účinnosť dvadsiatym dňom po jej uverejnení v Úradnom vestníku Európskej únie.
      
         V Bruseli 19. decembra 2016
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 330, 10.12.2013, s. 1.
      
         PRÍLOHA
         
            
         Text obrazu
         
            VYHLÁSENIE O DOKONČENÍ RECYKLÁCIE LODE
            podľa nariadenia Európskeho parlamentu a Rady (EÚ) č. 1257/2013 o recyklácii lodí
            Tento dokument je vyhlásením o dokončení recyklácie lode pre
            (názov lode, keď bola prijatá na recykláciu/v mieste zrušenia registrácie)
            Údaje o lodi prijatej na recykláciu
            Rozlišujúce číslo alebo písmená
            Prístav registrácie
            Hrubá priestornosť
            Číslo IMO
            Meno a adresa vlastníka lode
            Identifikačné číslo IMO pridelené registrovanému vlastníkovi
            Identifikačné číslo IMO pridelené spoločnosti
            Dátum výstavby
            TÝMTO POTVRDZUJEM, ŽE:
            Táto loď bola recyklovaná v súlade s plánom recyklácie lode a nariadením (EÚ) č. 1257/2013 o recyklácii lodí v
            (názov a miesto oprávneného zariadenia na recykláciu lodí)
            a recyklácia lode bola dokončená v súlade s nariadením (EÚ) č. 1257/2013 dňa
            (dd/mm/rrrr)
            (dátum dokončenia)
            Vydané v
            (miesto vydania vyhlásenia o dokončení)
            (dd/mm/rrrr)
            (dátum vydania)
            (podpis prevádzkovateľa alebo oprávneného zástupcu zariadenia na recykláciu lodí)